CELEX: 32022R0931
Language: et
Date: 2022-03-23 00:00:00
Title: Komisjoni delegeeritud määrus (EL) 2022/931, 23. märts 2022, millega täiendatakse Euroopa Parlamendi ja nõukogu määrust (EL) 2017/625, sätestades ametliku kontrolli normid seoses toidus esinevate saasteainetega (EMPs kohaldatav tekst)

17.6.2022   
               
               
                  ET
               
               
                  Euroopa Liidu Teataja
               
               
                  L 162/7
               
            
         KOMISJONI DELEGEERITUD MÄÄRUS (EL) 2022/931,
         23. märts 2022,
         millega täiendatakse Euroopa Parlamendi ja nõukogu määrust (EL) 2017/625, sätestades ametliku kontrolli normid seoses toidus esinevate saasteainetega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 19 lõike 2 punkti a,
         ning arvestades järgmist:
         
                     (1)
                  
                  
                     Määrusega (EL) 2017/625 on sätestatud normid ametliku kontrolli ja muude ametlike tegevuste kohta, mida liikmesriikide pädevad asutused teevad eesmärgiga kontrollida liidu õigusnormide järgimist toidu ja toiduohutuse valdkonnas. Kõnealuse määruse artikliga 109 on ette nähtud liikmesriikide kohustus tagada, et pädevad asutused teevad ametlikku kontrolli mitmeaastase riikliku kontrollikava alusel. Lisaks täpsustatakse määruses (EL) 2017/625 mitmeaastase riikliku kontrollikava üldist sisu, nõutakse, et liikmesriigid näeksid oma mitmeaastase riikliku kontrollikavaga ette toidus esinevate saasteainete ametliku kontrolli, ning sellega seoses antakse komisjonile õigus sätestada erinõuded ametliku kontrolli tegemiseks, sealhulgas asjakohasel juhul proovide võtmise ulatus ning tootmis-, töötlemis- ja turustamisetapid, kui tuleb proove võtta.
                  
               
                     (2)
                  
                  
                     Määrusega (EL) 2017/625 tunnistati kehtetuks nõukogu direktiiv 96/23/EÜ, (2) millega nähti ette teatavate ainete, sealhulgas saasteainete kontrollimise meetmed elusloomades ja loomsetes saadustes ning sätestati konkreetselt nõuded liikmesriikide kontrolli kavadele kõnealuse direktiivi kohaldamisalasse kuuluvate jääkide või ainete tuvastamiseks. Määrus (EL) 2017/625 ei hõlma siiski kõiki eespool nimetatud direktiivis või selle alusel komisjoni poolt vastu võetud õigusaktides sätestatud meetmeid. Seega on komisjoni rakendusmääruse (EL) 2022/932 (3) ja käesoleva määruse eesmärk tagada direktiivi 96/23/EÜ eeskirjade järjepidevus seoses mitmeaastase riikliku kontrollikava sisu ja ettevalmistamisega, samuti proovide võtmise ulatuse ning tootmis-, töötlemis- ja turustamisetapiga, kui proove tuleb võtta seoses toidus esinevate saasteainetega määruse (EL) 2017/625 raames.
                  
               
                     (3)
                  
                  
                     Kooskõlas määruse (EL) 2017/625 artikliga 19, milles terviklikult osutatakse toidus esinevatele saasteainetele, on siiski asjakohane, et käesolevat määrust kohaldatakse ka sellise ametliku kontrolli suhtes, mida on vaja teha kõigi nõukogu määruse (EMÜ) nr 315/93 (4) kohaldamisalasse kuuluvate saasteainete esinemise tuvastamiseks. Seepärast tuleks käesolevat määrust kohaldada sellise ametliku kontrolli suhtes, mida on vaja teha toidus esinevate selliste saasteainete esinemise tuvastamiseks, mille jaoks on liidu õigusaktidega kehtestatud piirnormid või muud reguleerimistasemed, mille puhul peavad pädevad asutused võtma või algatama meetmeid.
                  
               
                     (4)
                  
                  
                     Elavhõbedat võib toidus esineda keskkonnasaaste tõttu, sest elavhõbedat sisaldavate pestitsiidide kasutamine liidus keelati rohkem kui kolmkümmend aastat tagasi. Euroopa Parlamendi ja nõukogu määruses (EÜ) nr 396/2005 (5) sätestatud elavhõbedaühendite piirnormide ametlik kontroll. Seepärast tuleks ka komisjoni direktiiv 2006/125/EÜ, (6) komisjoni delegeeritud määrus (EL) 2016/127 (7) ja komisjoni delegeeritud määrus (EL) 2016/128 (8) pestitsiidide jääkide kontrolli käsitlevate erinormide asemel hõlmata ka käesoleva määrusega.
                  
               
                     (5)
                  
                  
                     Selleks et tagada ametliku kontrolli tõhus sihipärasus kõigis liikmesriikides, on asjakohane kehtestada normid selliste saasteainete või saasteainete rühmade ja kaubagruppide kombinatsioonide kohta, millest liikmesriigid peavad võtma proove, ning proovivõtustrateegia, sealhulgas kriteeriumid, mida nad peavad kasutama kontrollikavade sisu kindlaksmääramiseks ja nendega seotud ametliku kontrolli tegemiseks.
                  
               
                     (6)
                  
                  
                     Seega on asjakohane täiendada määruse (EL) 2017/625 artikli 19 lõiget 1, sätestades ametliku kontrolli normid seoses toidus esinevate saasteainete proovide võtmisega.
                  
               
                     (7)
                  
                  
                     Määruse (EL) 2017/625 artikli 150 lõikes 1 on sätestatud üleminekuperiood, mille jooksul liikmesriigid peavad tegema ametlikku kontrolli kooskõlas direktiiviga 96/23/EÜ kuni 14. detsembrini 2022. Määruse (EL) 2017/625 artikli 19 lõikes 1 on sätestatud, et ametlik kontroll toidu ja toiduohutuse ning sööda- ja söödaohutuse normide täitmise kontrollimiseks hõlmab ametlikke kontrolle asjaomaste ainete, sealhulgas toiduga kokkupuutuvates materjalides kasutatavate ainete, saasteainete ning lubamatute, keelatud ja soovimatute ainete suhtes, mille kasutamine või olemasolu põllukultuuride või loomade puhul või toidu või sööda töötlemisel võib põhjustada nende ainete jääke toidus või söödas. Kuna aga viimaseid kontrollikavasid, mille liikmesriigid on direktiivi 96/23/EÜ alusel vastu võtnud, kohaldatakse 2022. aastal ja seega ka pärast 14. detsembrit 2022, on asjakohane kohaldada käesolevat määrust alates 1. jaanuarist 2023.
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Käesoleva määruse kohaldamisel kasutatakse nõukogu määruse (EMÜ) nr 315/93 artikli 1 lõike 1 teises lõigus esitatud mõistet „saasteaine“.
         
         
            Artikkel 2
            Liikmesriigid kontrollivad saasteainete esinemist toidus vastavalt I lisale.
            Liikmesriigid võtavad vastu proovivõtustrateegia vastavalt II lisas esitatud kriteeriumidele.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2023.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 23. märts 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 95, 7.4.2017, lk 1.
         
            (2)  Nõukogu 29. aprilli 1996. aasta direktiiv 96/23/EÜ, millega nähakse ette teatavate ainete ja nende jääkide kontrollimise meetmed elusloomades ja loomsetes toodetes ning tunnistatakse kehtetuks direktiivid 85/358/EMÜ ja 86/469/EMÜ ning otsused 89/187/EMÜ ja 91/664/EMÜ (EÜT L 125, 23.5.1996, lk 10).
         
            (3)  Komisjoni 9. juuni 2022.aasta rakendusmäärus (EL) 2022/932 toidus esinevate saasteainete ametliku kontrolli tegemise ühtse praktilise korra, mitmeaastaste riiklike kontrollikavade konkreetse täiendava sisu ja nende koostamise täiendava erikorra kohta (vt käesoleva Euroopa Liidu Teataja lk 13).
         
            (4)  Nõukogu 8. veebruari 1993. aasta määrus (EMÜ) nr 315/93, milles sätestatakse ühenduse menetlused toidus sisalduvate saasteainete suhtes (EÜT L 37, 13.2.1993, lk 1).
         
            (5)  Euroopa Parlamendi ja nõukogu 23. veebruari 2005. aasta määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).
         
            (6)  Komisjoni 5. detsembri 2006. aasta direktiiv 2006/125/EÜ imikutele ja väikelastele mõeldud teraviljapõhiste töödeldud toitude ja muude imikutoitude kohta (ELT L 339, 6.12.2006, lk 16).
         
            (7)  Komisjoni 25. septembri 2015. aasta delegeeritud määrus (EL) 2016/127, millega täiendatakse Euroopa Parlamendi ja nõukogu määrust (EL) nr 609/2013 seoses imiku piimasegu ja jätkupiimasegu koostise ja teabe erinõuetega ning teabega imikute ja väikelaste toitmise kohta (ELT L 25, 2.2.2016, lk 1).
         
            (8)  Komisjoni 25. septembri 2015. aasta delegeeritud määrus (EL) 2016/128, millega täiendatakse Euroopa Parlamendi ja nõukogu määrust (EL) nr 609/2013 seoses meditsiinilisel näidustusel kasutamiseks ettenähtud toidu koostise ja teabe erinõuetega (ELT L 25, 2.2.2016, lk 30).
      
      
         
            I LISA
            Saasteainete või saasteainete rühmade ja kaubagruppide konkreetse kombinatsiooni valimise normid
            
               1)   
               Liikmesriigid kontrollivad järgmisi saasteainete või saasteainete rühmade kombinatsioone järgmistes kaubagruppides:
               
                           Kaubagrupid
                        
                        
                           Halogeenitud püsivad orgaanilised saasteained
                        
                        
                           Metallid
                        
                        
                           Mükotoksiinid
                        
                        
                           Muud saasteained
                        
                     
                           Töötlemata veise-, lamba- ja kitseliha (sh söödav rups)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Töötlemata sealiha (sh söödav rups)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Töötlemata hobuslaste liha (sh söödav rups)
                        
                        
                            
                        
                        
                           x
                        
                        
                            
                        
                        
                           x
                        
                     
                           Töötlemata kodulinnuliha (sh söödav rups)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Muude tehistingimustes peetavate maismaaloomade töötlemata liha (*) (sh söödav rups)
                        
                        
                            
                        
                        
                           x
                        
                        
                            
                        
                        
                            
                        
                     
                           Lehma-, lamba- ja kitsetoorpiim
                        
                        
                           x
                        
                        
                           x
                        
                        
                           x
                        
                        
                           x
                        
                     
                           Värsked kanamunad ja muud munad
                        
                        
                           x
                        
                        
                           x
                        
                        
                            
                        
                        
                           x
                        
                     
                           Mesi
                        
                        
                            
                        
                        
                           x
                        
                        
                            
                        
                        
                           x
                        
                     
                           Töötlemata kalandustooted (**) (v.a koorikloomad)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Koorikloomad ja karbid
                        
                        
                           x
                        
                        
                           x
                        
                        
                            
                        
                        
                           x
                        
                     
                           Maismaa- ja mereloomade rasvad ja -õlid
                        
                        
                           x
                        
                        
                           x
                        
                        
                            
                        
                        
                           x
                        
                     
                           Töödeldud loomsed saadused (***)
                           
                        
                        
                           x
                        
                        
                           x
                        
                        
                            
                        
                        
                           x
                        
                     
            
               2)   
               
                  Liikmesriigid võtavad arvesse kõiki saasteainete või saasteainete rühmade ja mitteloomse toidu kaubagruppide kombinatsioone, mille suhtes on liidu õigusaktidega kehtestatud piirnormid või muud reguleerimistasemed.
               
            
            
               3)   
               Iga liikmesriik kaalub saasteainete või saasteainete rühmade ja kaubagruppide konkreetsete kombinatsioonide valimiseks järgmisi kriteeriume:
               
                           a)
                        
                        
                           mittevastavuse avastamise sagedus liikmesriigi, teiste liikmesriikide või kolmandate riikide proovides, eriti kui need mittevastavused on esitatud toidu- ja söödaalase kiirhoiatussüsteemi või haldusabi ja -koostöö süsteemi raames;
                        
                     
                           b)
                        
                        
                           sobivate laborimeetodite ja analüüsistandardite kättesaadavus;
                        
                     
                           c)
                        
                        
                           toidus esinevate saasteainete tarbimisest tulenev võimalik oht tarbijatele või teatavatele elanikkonnarühmadele, võttes arvesse Euroopa Toiduohutusametilt kättesaadavat asjakohast teavet, või sellise teabe puudumisel muid teabeallikaid, nagu teadusväljaanded või riiklikud riskihindamised;
                        
                     
                           d)
                        
                        
                           tarbimisandmed (toiduga kokkupuutumise viisid);
                        
                     
                           e)
                        
                        
                           määruse (EL) 2022/932 artiklis 5 kirjeldatud liitu toodava loomse toidu kontrolli kava kohaldamisalasse kuuluva toidu puhul võetakse võimaluse korral arvesse ka järgmisi kriteeriume:
                           
                                       i)
                                    
                                    
                                       komisjoni poolt kolmandates riikides tehtava kontrolli tulemus;
                                    
                                 
                                       ii)
                                    
                                    
                                       igasugune teave, mis seab kahtluse alla imporditud toidu liidu eeskirjadele vastavuse suhtes antud tagatiste usaldusväärsuse;
                                    
                                 
                                       iii)
                                    
                                    
                                       teave suurema valvsuse kohta.
                                    
                                 
                     
            
               (*)  Muud tehistingimustes peetavad maismaaloomad nagu on määratletud määruse (EÜ) nr 396/2005 I lisa A osa kandes 1017000.
            
               (**)  Kalandustooted nagu on määratletud Euroopa Parlamendi ja nõukogu 29. aprilli 2004. aasta määruses (EÜ) nr 853/2004, millega sätestatakse loomset päritolu toidu hügieeni erieeskirjad (ELT L 139, 30.4.2004, lk 55).
            
               (***)  Töödeldud tooted nagu on määratletud Euroopa Parlamendi ja nõukogu 29. aprilli 2004. aasta määruses (EÜ) nr 852/2004 toiduainete hügieeni kohta (ELT L 139, 30.4.2004, lk 1).
         
      
      
         
            II LISA
            Proovivõtustrateegia kriteeriumid
            
               1)   
               Iga kontrollitava toidukäitleja puhul võtab liikmesriik kontrollitava toidu liigi valimisel arvesse järgmisi kriteeriume:
               
                           a)
                        
                        
                           varasemad mittevastavused;
                        
                     
                           b)
                        
                        
                           puudused ohuanalüüsi ja kriitiliste kontrollpunktide ning nendega seotud enesekontrollide kohaldamisel;
                        
                     
                           c)
                        
                        
                           puudused määruse (EÜ) nr 852/2004 I lisa A osa III jaos määratletud arvestuse pidamist käsitlevate nõuete täitmisel;
                        
                     
                           d)
                        
                        
                           esindav proovivõtt, olenemata toidukäitleja suurusest;
                        
                     
                           e)
                        
                        
                           esilekerkivad olukorrad (tarbimisharjumuste muutumine, loodusõnnetused või majanduslikud probleemid, mis põhjustavad muutusi toiduainete tarneahelates jne).
                        
                     
            
               2)   
               Iga liikmesriik kaalub tapamajade, lihalõikusettevõtete, piimatootmisettevõtete, kalandustoodete ja vesiviljelustoodete tootmise ja turustamisettevõtete, mee- ja munatootmisettevõtete ning munapakkimiskeskuste valimisel järgmisi kriteeriume:
               
                           a)
                        
                        
                           I lisa punktis 3 ja käesoleva lisa punktis 1 loetletud kriteeriumid;
                        
                     
                           b)
                        
                        
                           vastavate ettevõtete osatähtsus liikmesriigi tapamajades, lihalõikusettevõtetes, piimatootmisettevõtetes, kalandustoodete ja vesiviljelustoodete tootmis- ja turustamisettevõtetes, mee- ja munatootmisettevõtetes ning munapakkimiskeskustes;
                        
                     
                           c)
                        
                        
                           tapetud loomade, piima, vesiviljelustoodete, mee ja munade päritolu.
                        
                     
            
               3)   
               
                  Proovide võtmisel püütakse vältida ühe toidukäitleja puhul mitmekordset proovide võtmist, välja arvatud juhul, kui ettevõtja on määratletud punktis 1 esitatud kriteeriumide alusel või kui kontrollikavas on esitatud asjakohane põhjendus. Tagatakse kontrollide tegemine kavandatud sagedusega.
               
            
            
               4)   
               
                  Määruse (EL) 2022/932 artikli 4 kohaselt liidu turule lastud toidu kontrolli kava kohaldamisalasse kuuluva toidu puhul võetakse proovid turule lastud toidust ja turule laskmiseks ettenähtud toidust (esmane etapp, vabapidamine, tapamajad, toidu töötlemise, ladustamise või müügi ajal jne).